**Informácie o prijímacom konaní pre zákonnych zástupcov žiakov 5., 8. a 9.ročníka.**

Na základe rozhodnutia minister školstva, vedy, výskumu a športu podľa § 150 ods. 8 a § 161k zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) rozhoduje takto:

1. **V školskom roku 2020/2021 sa zrušuje  externé testovanie žiakov 5. ročníka základných škôl.**
2. **Externé testovanie žiakov 9. ročníka základných škôl ažiakov 4. ročníka gymnázií s osemročným vzdelávacím programom sa v školskom roku 2020/2021 uskutoční  v riadnom termíne 9. júna 2021 a v náhradnom termíne 24. júna 2021 z predmetov matematika a slovenský jazyk a literatúra**
3. **Prijímacie konanie na vzdelávanie v stredných školách sa uskutoční v termíne od 3. mája 2021 do 14. mája 2021**
	1. **a)  do prvého ročníka osemročného vzdelávacieho programu,**
	2. **b)  do prvého ročníka štvorročného vzdelávacieho programu,**
	3. c) do prvého ročníka päťročného vzdelávacieho programu
	4. d) do prvého ročníka vzdelávacieho programu príslušného učebného odboru.
4. **Prijímacie skúšky na vzdelávanie v stredných školách podľa bodu 4 na školský rok 2021/2022 sa uskutočnia**
	1. **a)  v prvom termíne 3. mája 2021 a podľa potreby vzhľadom na počet uchádzačov aj 4. mája 2021,**
	2. **b)  v druhom termíne 10. mája 2021 a podľa potreby vzhľadom na počet uchádzačov aj 11. mája 2021. Overenie špeciálnych schopností, zručností alebo nadania v rámci prijímacích skúšok na vzdelávanie v stredných školách sa uskutoční**
	3. **a)  v prvom termíne 5. mája 2021 a podľa potreby vzhľadom na počet uchádzačov aj 6. a 7. mája 2021,**
	4. **b)  v druhom termíne 12. mája 2021 a podľa potreby vzhľadom na počet uchádzačov aj 13. a 14. mája 2021.**
5. **Overenie špeciálneho nadania pre zimné športy v rámci prijímacích skúšok na vzdelávanie v stredných športových školách možno uskutočniť v termíne od 1. marca 2021**

**Odôvodnenie:**

Termíny rozhodujúce pre organizáciu školského roka sa určujú v nadväznosti na epidemiologickú situáciu v súvislosti s ochorením COVID 19 vyvolané koronavírusom SARS-CoV-2.

Z dôvodu pandémie ochorenia COVID-19 nemôžu byť ciele Testovania 5 plnohodnotne naplnené a jeho realizácia by nepriniesla žiadaný efekt. Z tohto dôvodu sa Testovanie 5 v školskom roku 2020/2021 ruší.

#### Prijímacie skúšky na vzdelávanie v stredných školách na školský rok 2021/2022

a) do prvého ročníka osemročného vzdelávacieho programu,

b) do prvého ročníka štvorročného vzdelávacieho programu,

c) do prvého ročníka päťročného vzdelávacieho programu a

d) do prvého ročníka vzdelávacieho programu príslušného učebného odboru

**sa uskutočnia:**

**v prvom termíne 3. mája 2021**

**v druhom termíne 10. mája 2021**

**TALENTOVKY** - overenie špeciálnych schopností, zručností alebo nadania v rámci prijímacích skúšok na vzdelávanie v stredných školách (bilingválne gymnáziá, konzervatórium, umelecké školy, športové školy...)

**v prvom termíne 5. mája 2021**

**v druhom termíne 12. mája 2021**

####

Upozorňujeme, že vzhľadom na epidemiologickú situáciu sa rozhodnutím Ministerstva školstva **môžu termíny podania prihlášok časom meniť.**

Pôvodný termín podania prihlášky na SŠ s talentovkami, bilingválne gymnázia:

do 20. februára 2021

Pôvodný termín podania prihlášky na ostatné SŠ, gymnázia, osemročné gymnáziá: do 10. apríla 2021

**Info o školách:**

[www.zoznamskol.eu](http://www.zoznamskol.eu/)

[www.svs.edu.sk/prehlady.aspx](http://www.svsba.sk/)

[www.cvtisr.sk](http://www.cvtisr.sk/)

[www.upsvar.sk](http://www.upsvar.sk/)

[www.strednaskola.sk](http://www.strednaskola.sk/)

[www.kamnaskolu](http://www.kamnaskolu/)

[http://mapaskol.iedu.sk](http://mapaskol.iedu.sk/)  „Mapa regionálneho školstva“

**Duálne vzdelávanie**

[www.profsme.sk](http://www.profsme.sk/)

[www.potrebyovp.sk](http://www.potrebyovp.sk/)

[www.dualnysystem.sk](http://www.daulnysystem.sk/)

####

####

####

Postup pri podávaní prihlášky na talentové odbory SŠ, konzervatória, športové a bilingválne gymnázia:

Zákonný zástupca žiaka podáva dve prihlášky na talentové odbory SŠ, konzervatória, športové a bilingválne gymnázia na základe kritérií, ktoré zverejnia stredné školy do 1.2.2021. Kritéria zverejnia na webovej stránke školy alebo ich nájdete na web stránkach ŠVS za celé Slovensko (www.svsba.sk).

Administráciu prihlášok má na starosti výchovný poradca, p. Nemcová. V praxi to vyzerá tak, že na základe informácií od rodičov výchovný poradca v predstihu vyplní prihlášky, ktoré dostanú rodičia na kontrolu správnosti údajov, k podpisu a na potvrdenie od lekára. Skompletizované prihlášky odovzdá zákonný zástupca žiaka p. Nemcovej najneskôr do 20.2.2021. Základná škola následne odošle prihlášky na príslušné SŠ do 28.2.2021.

V aktuálnom školskom roku sa menilo tlačivo prihlášky na SŠ, uvádzajú sa údaje za oboch zákonných zástupcov, preto bude potrebné doplniť niektoré informácie. Prihláška na štúdium na strednej škole je platná aj vtedy, ak je na nej uvedená len adresa jedného zákonného zástupcu.

**Zákonným zástupcom**je rodič alebo iná fyzická osoba, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu**.**

Upozorňujeme, že vzhľadom na epidemiologickú situáciu sa rozhodnutím Ministerstva školstva **môžu termíny podania prihlášok časom meniť.**

**V prípade akýchkoľvek otázok kontaktujte mailom (****nemcova@sibirska.sk****) alebo cez Edupage p. Nemcovú.**

**Elena Nemcová, výchovný poradca**